**ÚTMUTATÓ EGYETEMI HALLGATÓK SZÁMÁRA**

**Kidolgozva a Szlovákiai Erasmus+ Oktatási és Képzési Program Nemzeti Ügynöksége által az Európai Bizottság utasításait követve**

**FRISSÍTVE: 2020. december 15**

**TARTALOM**

**Mobilitási lehetőségek 2020/2021 tanév téli szemeszterétől**

Jelenléti (fizikai) mobilitás

Virtuális (online) mobilitás

Kombinált (blended) mobilitás

1. **ÚTMUTATÓ KIUTAZÁS ELŐTT ÁLLÓ HALLGATÓKNAK**

**A hallgatói mobilitást elnyertem, de még nem utaztam ki külföldre**

* 1. [Terveztem a kiutazást, nincsenek költségeim a mobilitással kapcsolatban.](#terveztemnincsenekkölts)
  2. [Terveztem a kiutazást, költségeim merültek fel a mobilitással kapcsolatban.](#terveztemvannakkölts)

1. **ÚTMUTATÓ A HALLGATÓI MOBILITÁSUKAT MEGKEZDETT HALLGATÓKNAK**
2. **Kiutaztam külföldre, megkezdtem a mobilitásomat, a világjárvány kitörése után visszatértem Szlovákiába**
3. [Tervezem a tanulmányi/szakmai mobilitásom folytatását online kurzusok keretében.](#kettoa)
4. [A tanulmányaimat/szakmai gyakorlatomat nem fogom tudni online kurzusok keretében teljesíteni.](#kettob)
5. [Megszakítottam a mobilitásomat és hazatértem. A tanulmányaimat/szakmai gyakorlatomat a korlátozás után folytatom.](#kettoc)
6. **Kiutaztam külföldre, megkezdtem a mobilitásomat, a világjárvány kitörése után külföldön maradtam**
7. [Folytatom a tanulmányaimat/szakmai gyakorlatomat.](#haroma)
8. [Nem folytathatom a tanulmányaimat/szakmai gyakorlatomat.](#haromb)

**Mobilitási lehetőségek a 2020/2021 tanév téli szemeszterétől**

**JELENLÉTI (FIZIKAI) MOBILITÁS**

* **fizikailag a fogadó országban töltött fizikai részvétellel végzett mobilitási időszak**; illetve részbeni távoktatás, amely személyes részvételt igényel pl.: személyes konzultáció, laboratóriumi gyakorlat, nyelvtanfolyamon illetve hasonló aktivitásokon való fizikai részvételt. Ebben az esetben a küldő intézmény kérni fogja az utazást illetve elszállásolást igazoló bizonyítékokat (beszállókártya, vonatjegy, számlák, stb.);
* amennyiben a minimális időtartam teljesítésére **a hallgató önhibáján kívül** (pl. koronavírus megbetegedés miatt) nem kerül sor, az **vis maior helyzet**nek minősül. Ez esetben az ösztöndíj elszámolása a hallgató által egyéni méltányossági kérelem benyújtásával kezdeményezett vis maior eljárással lesz lebonyolítva. Kérjük, fokozottan **ügyeljenek az utazáshoz (beszállókártya, vonatjegy) és elszállásoláshoz (számlák) kapcsolódó dokumentáció megőrzésére**, mivel szükség lesz rá;
* a karantén kötelezettség időtartama ugyanúgy ösztöndíjjal támogatott és beszámítódik a mobilitási időtartamba;
* a fizikai mobilitás résztvevője a befejezés után kitölti az EU Survey jelentést.

**VIRTUÁLIS (ONLINE) MOBILITÁS**

* a **hazájában tartózkodó mobilitási résztvevő** (tehát aki nem utazott ki a fogadó országba) és virtuálisan kezdi meg a tanulmányi, szakmai illetve alkalmazotti mobilitását **nem jogosult a mobilitási ösztöndíjra;**
* **a virtuális mobilitás időtartama nem számítódik be a képzési ciklusonként (Bc., Mgr., PhD.) támogatott 12 hónapba;**
* a virtuális mobilitás résztvevője a befejezés után kitölti az EU Survey jelentést.

**KOMBINÁLT (VEGYES/BLENDED) MOBILITÁS**

* a fizikai és a virtuális mobilitás kombinációja;
* a mobilitás **virtuális** részére **támogatás nem igényelhető, ösztöndíj csak a mobilitás fizikai részére folyósítható;**
* a **fizikai** mobilitás tervezett hosszának meg kell felelnie a megkövetelt minimális időtartamnak, amely **tanulmányi mobilitás** **(SMS)** esetén **min. a 3 hónap** (90 nap), **szakmai gyakorlat (SMP)** esetén **min. a 2 hónap** (60 nap), **oktatói (STA)** és **alkalmazotti (STT)** mobilitásnál pedig min. **2 nap** külföldi tartózkodást jelent;
* **a mobilitás i**dőtartamának **virtuális** része **nem számítódik be** a képzési ciklusonként(Bc., Mgr., PhD.) támogatott **12 hónapba;**
* a mobilitás befejezése után a virtuális és a fizikai időtartamot elkülönítve kell leigazolni;
* a blended mobilitás résztvevője a befejezés után kitölti az EU Survey jelentést.

**A jelenlegi helyzetben várhatóan a mobilitások egy része virtuálisan fog elkezdődni, majd fizikai mobilitással fog folytatódni. Ezért ajánlott tervezni a „részben fizikai” ún. blended mobilitásokat a kiutazóknak.**

**ÚTMUTATÓ KIUTAZÁS ELŐTT ÁLLÓ HALLGATÓKNAK**

**A HALLGATÓI MOBILITÁST ELNYERTEM, DE MÉG NEM UTAZTAM KI KÜLFÖLDRE**

1. ***Terveztem a kiutazást, nincsenek költségeim a mobilitással kapcsoltban***

* A tanulmányi mobilitás (szemeszterre) illetve a szakmai gyakorlat későbbi időpontra halasztásának lehetőségeiről, valamint a mobilitási forma változtatásáról (fizikairól kombináltra, vagy virtuálisra stb.) az intézményi Erasmus koordinátornál lehet érdeklődni.
* Aláírt és hatályos támogatási szerződéssel rendelkező hallgató, akinek számlájára megtörtént az ösztöndíj folyósítása, de meghiúsult az utazása, köteles visszatéríteni a teljes ösztöndíj összegét az egyetem számlájára.
* A frissdiplomások (abszolvensek) szakmai gyakorlatát, melyet a tanulmányok elvégzését követő egy éven belül kell teljesíteni, az Európai bizottság 18 hónapos időtartamra hosszabbította meg. Az időpont módosítást a fogadó intézménnyel/céggel együttműködve igyekezzenek a követelményeknek megfelelően megoldani.

1. ***Terveztem a kiutazást, költségeim merültek fel a mobilitással kapcsolatban***

* Ha a mobilitás szervezésénél költségei merültek fel a szállással vagy utazással kapcsolatban (előre kifizetett számla, repülőjegy, vonat/buszjegy), vegye fel a kapcsolatot a szolgáltatókkal (hotel, repülőtársasság, busz és vasúti társaság) és jelezze, hogy igényt tart a kifizetett összeg visszatérítésére. Kérjük ezt e-mailekkel, számlákkal, utazási bizonylatok (buszjegy, vonatjegy, repülőjegy) benyújtásával igazolni. Minden esetben törekedjen a kifizetett költségek megtérítésére. További információk az Európai Bizottság „Egységes uniós utas--jogok a COVID-19 világjárvány idején” iránymutatásában találhatók az alábbi linken: <https://ec.europa.eu/transport/themes/passengers/news/2020-03-18-covid-19-guidance-eu-passenger-rights_en>.
* Vegye fel a kapcsolatot az intézményi Erasmus koordinátorával, és küldje el az alábbi dokumentumokat:
* Vis maior - Egyéni méltányossági kérelem.
* A tervezett mobilitással kapcsolatban felmerült költségeket igazoló bizonylatok: *utazási költségek – repülőjegy, vonatjegy, buszjegy* – amennyiben nem sikerül törölni a jegyvásárlást a társasággal folytatott levelezést is csatolni kell, a *szállás kifizetésének igazolása* – amennyiben a szolgálgató megtagadja a költség visszatérítését, csatolja a szállásadóval folytatott levelezést, *biztosítás*, stb.
* Az egyetem megtéríti a vis maior alapján felmerült költségeket.

1. **ÚTMUTATÓ A HALLGATÓI MOBILITÁSUKAT MEGKEZDETT HALLGATÓKNAK**
2. **Kiutaztam külföldre, megkezdtem a mobilitásomat, a  világjárvány kitörése után visszatértem Szlovákiába**
3. ***Tervezem a tanulmányi/szakmai mobilitásom folytatását online kurzusok keretében***

* Vegye fel a kapcsolatot a hazai egyetem intézményi Erasmus koordinátorával, és jelezze e-mailben, hogy visszatért Szlovákiába.
* Folytassa a külföldi tanulmányait otthonról online kurzusok keretében, próbálja meg sikeresen teljesíteni a Tanulmányi megállapodásban (Learning agreement for Studies) felsorolt ​​ tárgyakat.
* Szakmai gyakorlat esetén, ha van ilyen lehetősége, dolgozzon „home office” formában, és próbálja meg teljesíteni a Szakmai gyakorlatról szóló tanulmányi megállapodásban (Learning agreement for Traineeship) meghatározott célokat.
* Amennyiben a külföldi egyetem lehetőséget biztosít a tanulmányok folytatására online kurzusok keretében (hivatalos kiértesítést megőrizni**) a sikeres teljesítés után** a szlovákiai egyetem a kiállított időtartam és **tanulmányi/teljesítési igazolás alapján köteles  elismeri** az on-line elvégzett kurzusokon szerzett krediteket még akkor is, ha azt a hallgató Szlovákiában teljesíti. Szakmai gyakorlat esetén, amennyiben a fogadó intézmény/cég **beleegyezik a szakmai gyakorlat online teljesítésére Szlovákiából**, akkor az egyetem **köteles elismerni** a szakmai gyakorlatot.
* A külföldi egyetem a sikeres vizsgák után kiállítja a szükséges igazolásokat: *Certificate* – időtartam igazolás és *Transcript of Records* – teljesítési/tanulmányi igazolás. Szakmai gyakorlat sikeres teljesítését a *Traineeship Certificate* igazolja.
* Mobilitási ösztöndíjra az időtartam igazoláson (Certificate) feltüntetett időszakra jogosult (mintha az egész mobilitást külföldön töltötték volna). Az igazolást a fogadó egyetem állítja ki.

***Minta:***

A hallgató ösztöndíj szerződést írt alá az egyetemmel tanulmányi mobilitás megvalósítására Olaszországba 2020. 9- 15 – 2020. 12. 15, azaz összesen 3 hónapos időtartamra. A havi ösztöndíj mértéke 520 Euró, amely a teljes időtartamra 1 560 Eurót jelent. A hallgató 2020. 9. 15—én kezdte meg tanulmányait az olaszországi partneregyetemen, de 2020. 10. 15 – én vissza kellett térnie Szlovákiába, majd itthonról online folytatta a tanulmányait. A szemeszter végén a hallgató online vizsgákkal fejezi be a tanulmányait. A külföldi egyetem elküldi számára a részvételi igazolást a teljes időtartamra, azaz 2020. 9. 15 – 2020. 12. 15. A hallgató jogosult az ösztöndíjra:

* az Olaszországban fizikailag eltöltött 1 hónapra 520 Euró,
* és az otthon online folytatott tanulmányi időtartamra, 2 hónapra 1 040 Euró értékben.

**Tehát a hallgató ebben az esetben is jogosult az eredetileg megítélt 1 560 Eurós támogatásra.**

1. ***A  tanulmányaimat/szakmai gyakorlatomat nem fogom tudni online kurzusok keretében teljesíteni***

* Vegye fel a kapcsolatot a hazai egyetem intézményi Erasmus koordinátorával, és jelezze e-mailben, hogy visszatért Szlovákiába.
* *Miután nem áll módjában folytatni a külföldi tanulmányait/szakmai gyakorlatát, jutassa el az alábbi dokumentumokat a hazai egyetemi koordinátornak:*
* vis maior - egyéni méltányossági kérelem,
* hazautazási költségeket igazoló bizonylatok - *repülőjegy, vonatjegy, buszjegy, számla a kifizetett ellátási karantén-költségekről -* amennyiben kérvényezte külföldről a hazaszállítását és kötelező karanténba vonult az erre kijelölt szlovákiai létesítmények valamelyikébe,
* egyéb költségek bizonylatai: *az előre kifizetett szállás igazolása* – egész mobilitási időszakot lefedő (azt is, amelyet már nem töltött külföldön), amennyiben a szolgáltató megtagadja a költség visszatérítésé csatolja a szállásadóval folytatott levelezést.
* *A hazai egyetem a vis maior eljárás értelemében a következő költségeket ismeri el:*
* csak az **igazolhatóan külföldön töltött időszakra megállapított mobilitási ösztöndíjat** (a fogadó egyetem állítja ki), a mobilitás utolsó napjának a Szlovákiába utazás napja minősül,
* a hazautazás valós költségeit, valamint a szállás idő előtti visszavonásával járó költségeket, illetőleg a kifizetett ellátási karantén-költségeket.
* **A mobilitás befejezettnek minősül**.
* A tanulmányok folytatásának/átütemezésének további lehetőségeiről érdeklődjön a hazai egyetem koordinátoránál.

1. ***Megszakítottam a mobilitásomat és hazatértem. A tanulmányaimat/szakmai gyakorlatomat a korlátozás után folytatom***

* Vegye fel a kapcsolatot a hazai egyetem intézményi Erasmus koordinátorával, és jelezze e-mailben, hogy visszatért Szlovákiába, juttassa el (e-mail) a fogadó egyetem/intézmény/cég által kiállított igazolást arról, hogy **a mobilitás** **a korlátozás feloldása után részvételi formában folytatódik**, és nem kerül teljesítésre online kurzus keretében.
* Hazaszállítás és kötelező karanténba vonulás (a kijelölt szlovákiai létesítmények valamelyikébe) esetén a hazai egyetemnek kötelessége elismerni az ellátási költségeket. Benyújtandó bizonylatok: igazolás a Szlovákiába érkezés időpontjáról, számla a kifizetett ellátási karantén-költségekről.
* Erasmus koordinátornak benyújtandó egyéb költségek bizonylati:
* *az előre kifizetett szállás igazolása* – egész mobilitási időszakot lefedő (azt is, amelyet már nem töltött külföldön), amennyiben a szolgáltató megtagadja a költség visszatérítésé csatolja a szállásadóval folytatott levelezést,
* hazautazási költségeket igazoló bizonylatok - *repülőjegy, vonatjegy, buszjegy (oda és visszaút).*
* A Támogatási Szerződés módosítása a bekövetkezett időtartam változás miatt.
* csak az **igazolhatóan/valósan külföldön töltött időszak támogatható ösztöndíjjal** (a fogadó egyetem által kiállított igazolás – Certificate).

1. **Kiutaztam külföldre, megkezdetem a mobilitásomat, a világjárvány kitörése után külföldön maradtam**
2. ***Folytatom a tanulmányaimat/szakmai gyakorlatomat***

* Amennyiben a külföldi egyetem online kurzusok keretében lehetőséget biztosít a tanulmányok folytatására (hivatalos kiértesítést megőrizni) a **sikeres teljesítés után** a szlovákiai egyetem a kiállított **i**dőtartam (Certificate) és tanulmányi/teljesítési igazolás (Transcript of Records**)** alapján **köteles  elismeri** a mobilitást.  Szakmai gyakorlat esetén, amennyiben a fogadó intézmény/cég **beleegyezik a szakmai gyakorlat online teljesítésére Szlovákiából**, akkor az egyetem köteles elismerni a szakmai gyakorlatot.
* A külföldi egyetem a sikeres vizsgák után kiállítja a szükséges igazolásokat: *Certificate* – időtartam igazolás és *Transcript of Records* – teljesítési/tanulmányi igazolás. Szakmai gyakorlat sikeres teljesítését a *Traineeship Certificate* igazolja.
* Mobilitási ösztöndíjra az időtartam igazoláson (Certificate) feltüntetett időszakra jogosult Az igazolást a fogadó egyetem/intézmény/cég állítja ki.

1. ***Nem folytathatom a tanulmányaimat/szakmai gyakorlatomat***

* Vegye fel a kapcsolatot a hazai egyetem intézményi Erasmus koordinátorával, és jelezze e-mailben, hogy külföldön marad. Csatolja az igazolásokat, milyen okból nem tudja online folytatni a tanulmányait/szakmai gyakorlatát, vagy indokolja meg, miért nem tudott haza utazni.
* Amennyiben a fogadó egyetem/intézmény/cég nem tudja biztosítani a tanulmányok/szakmai gyakorlat folytatását online kurzus keretében, a mobilitás befejezettnek minősül, a fogadó intézmény kiállítja az igazolást a külföldi tartózkodás valós időtartamára.
* Amennyiben a fogadó ország kormánya által kiadott rendelkezés/tiltás miatt nem hagyhatja el az országot, abban az esetben a mobilitási időtartammal megegyező kinttartózkodás idejére jogosult anyagi támogatásra.
* Amennyiben saját elhatározásából maradt külföldön, akkor az ösztöndíját az időtartam igazoláson (Certificate) feltüntetett időszakra ismerjük csak el. Ha a kiutazás előtt folyósított 80 % magasabb lenne ettől az összegtől, akkor köteles a különbséget a küldő egyetemnek visszatéríteni, kivéve, ha nem állapodnak meg másként.